**Alerg**

*Dan Lazarescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Alerg,

alerg către ziua de mâine

parcă ziua de astăzi n-ar fi din viaţa mea.

Mă grăbesc.

Fug...

uit în grabă de mine...

mi-amintesc uneori ce n-am fost

şi mă-ntreb:

ce-ar putea

să însemne încă o petală pierdută

din total fericire?

Câte vise-am răpus

de prin nopţi ce-au trecut

îmbrăcate-n nesomn?

Şi ascult...

ticăie timpul în mine

cu secunde şi dor...

alergând îl aud.

........................................................

Alerg,

alerg către ziua de mâine.

Sunt grăbit,

nu am timp,

strivesc suflete-acum

alergând obsedat de-o iluzie...

cum că vreau mai mult bine...

parcă-l văd....

parcă-n ieri a rămas binele....

parcă-i scrum!

Iar eu încă alerg,

alerg ne-ncetat către ziua de mâine.

Alergând,

alergând,

prea târziu mai rămân din acum.

20.03.2019